ДО                                        

ОБЩИНСКИ СЪВЕТ

ГР. КРУМОВГРАД

Д О К Л А Д Н А   З А П И С К А

от СЕБИХАН КЕРИМ МЕХМЕД – кмет на Община Крумовград
           ОТНОСНО: Даване на съгласие за разделяне на имот и отстраняване на явна фактическа грешка за отразяване на съществуващ селскостопански път в поземлен имот с идентификатор 81743.15.700 по КККР на с. Стражец, община Крумовград.

ДАМИ И ГОСПОДА ОБЩИНСКИ СЪВЕТНИЦИ,

В Общинска администрация гр. Крумовград постъпи искане от Васил Б. Василев от с. Стражец, община Крумовград за отразяване на съществуващ път в кадастралната карта на селото. Искането е мотивирано от необходимостта да се отрази селскостопански път, попадащ в поземлен имот с идентификатор 81743.15.700 по КККР на с. Стражец, община Крумовград, за да може лицето да закупи държавен имот – поземлен имот с идентификатор 81743.15.698, с начин на трайно ползване: стопански двор, с площ от 0,831 дка по КККР на с. Стражец, община Крумовград, в който имот същият притежава едноетажна масивна сграда – жилище на овчаря, съгласно Нотариален акт за собственост на недвижим имот придобит по давностно владение № 70, том VII, дело № 1284 от 24.10.2006 г. на Ася Ангелова, съдия по вписванията с район на действие РС – Крумовград. 

Поземлен имот с идентификатор 81743.15.700 по КККР на с. Стражец, община Крумовград, област Кърджали е земеделски имот с начин на трайно ползване: пасище, с площ от 26876 кв.м., категория: 8, и при служебна справка в КАИС портала за електронни услуги на Агенцията по геодезия, картография и кадастър, се установи в действителност, че през посоченото пасище минава път, който не е отразен в кадастралната карта. За имота има сключен договор за наем с Васил Борисов Василев със срок до 30.09.2029 г. 

При направена справка с кмета на кметство Горни Юруци, община Крумовград, същият потвърди, че този път съществува от много години. Селскостопанският път е съществувал и преди изработването на картите на възстановената собственост. Същият е почвен път, който е поддържан.
Предвид описаната фактическа обстановка и необходимостта от отстраняване на грешката в кадастралната карта и кадастралните регистри, бяха предприети необходимите действия, съгласно указания на директора на Областна дирекция „Земеделие“ гр. Кърджали, дадени с писмо с изх. № ПО-02-34-3/19.01.2026 г. След направено искане до Министерството на земеделието и храните общинският имот беше изключен от слой „Постоянно затревени площи“ със Заповед № РД20-10/17.02.2026 г. на министъра на земеделието и храните. 

За отразяване на съществуващия път е необходимо да се извърши геодезическо заснемане на имота от правоспособно лице по кадастър, и в тази връзка е изготвен проект за отстраняване на явна фактическа грешка с обект: „Селскостопански път в поземлен имот 81743.15.700 по КК за землището на село Стражец, община Крумовград, област Кърджали“.

Съгласно проекта, от поземлен имот с идентификатор 81743.15.700 се образуват нови поземлени имоти, както следва:
- ПИ с идентификатор 81743.15.700 с проектна площ от 9738 кв.м. и начин на трайно ползване „пасище“; 

- ПИ с проектен идентификатор 81743.15.49 с проектна площ от 1502 кв.м. и начин на трайно ползване „за селскостопански, горски, ведомствен, път“;

- ПИ с проектен идентификатор 81743.15.50 с проектна площ от 2669 кв.м. и начин на трайно ползване „пасище“;

- ПИ с проектен идентификатор 81743.15.51 с проектна площ от 12967 кв.м. и начин на трайно ползване „пасище“.
С оглед разпоредбата на чл. 8 от Закона за общинската собственост, съгласно която придобиването, управлението и разпореждането с имоти и вещи – общинска собственост, се извършват под общото ръководство и контрол на общинския съвет, следва Общински съвет – Крумовград да даде своето съгласие да бъде разделен имота, с цел отстраняване на явна фактическа грешка в кадастралната карта за отразяване на съществуващ селскостопански път в поземлен имот 81743.15.700 по КККР на землище с. Стражец.
             Предвид  гореизложеното и на основание чл. 21, ал. 1, т. 8  от Закона за местното самоуправление и местната администрация и чл. 8, ал. 1 от Закона за общинската собственост, предлагам Общински съвет – Крумовград да вземе следното
Р Е Ш Е Н И Е :

I. ДАВА съгласие за разделяне на поземлен имот с идентификатор 81743.15.700 по кадастралната карта и кадастралните регистри на землището на с. Стражец, община Крумовград, област Кърджали, одобрени със заповед № РД-18-453/05.10.2017 г. за изпълнителния директор на Агенцията по геодезия, картография и кадастър, м. Чукура, с площ от 26876 кв.м., трайно предназначение на територията: земеделска, начин на трайно ползване: пасище, категория на земята: VIII, като се образуват нови поземлени имоти, както следва:

1. ПИ с идентификатор 81743.15.700 с проектна площ от 9738 кв.м. и начин на трайно ползване „пасище“; 

2. ПИ с проектен идентификатор 81743.15.49 с проектна площ от 1502 кв.м. и начин на трайно ползване „за селскостопански, горски, ведомствен, път“;

3. ПИ с проектен идентификатор 81743.15.50 с проектна площ от 2669 кв.м. и начин на трайно ползване „пасище“;

4. ПИ с проектен идентификатор 81743.15.51 с проектна площ от 12967 кв.м. и начин на трайно ползване „пасище“, съгласно проект за отстраняване на явна фактическа грешка по реда на чл. 51, ал. 1, т. 3 от Закона за кадастъра и имотния регистър и скица-проект за разделяне на имота, приложение към настоящото решение.
II. Възлага на кмета на Общината да извърши необходимите правни и фактически действия във връзка с изпълнение на решението.
Приложение: Скица-проект за отстраняване на явна фактическа грешка в кадастралната карта за ПИ с проектен идентификатор 81743.15.700 по КККР на с. Стражец, община Крумовград.
ВНЕСЪЛ:..………./П/...…….…

            СЕБИХАН МЕХМЕД


         Кмет на Община Крумовград

Изготвил: А. Хаджъисмаил, директор на дирекция „ОСИ“:……/п/………….

Съгласували: Д. Чавдарова, юрисконсулт в дирекция „НОП“:………/п/…………..

инж. А. Хаджимехмед, зам.-кмет на Община Крумовград:…………/п/…………

